CELEX: 32022D1179
Language: sk
Date: 2022-07-07 00:00:00
Title: Rozhodnutie Politického a bezpečnostného výboru (SZBP) 2022/1179 zo 7. júla 2022 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2022/217 (ATALANTA/4/2022)

8.7.2022   
               
               
                  SK
               
               
                  Úradný vestník Európskej únie
               
               
                  L 183/83
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/1179
         zo 7. júla 2022
         o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2022/217 (ATALANTA/4/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6 ods. 1,
         keďže:
         
                     (1)
                  
                  
                     Rada podľa článku 6 ods. 1 jednotnej akcie 2008/851/SZBP poverila Politický a bezpečnostný výbor (ďalej len „PBV“) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (ďalej len „veliteľ ozbrojených síl EÚ“).
                  
               
                     (2)
                  
                  
                     PBV 15. februára 2022 prijal rozhodnutie (SZBP) 2022/217 (2), ktorým bol kontraadmirál Fabrizio BONDI vymenovaný za veliteľa ozbrojených síl EÚ.
                  
               
                     (3)
                  
                  
                     Veliteľ operácie EÚ 30. júna 2022 odporučil, aby bol za nového veliteľa ozbrojených síl EÚ čo najskôr vymenovaný kontraadmirál Riccardo MARCHIÓ.
                  
               
                     (4)
                  
                  
                     Vojenský výbor EÚ 30. júna 2022 súhlasil s uvedeným odporúčaním.
                  
               
                     (5)
                  
                  
                     Rozhodnutie (SZBP) 2022/217 by sa preto malo zrušiť,
                  
               PRIJAL TOTO ROZHODNUTIE:
         
            Článok 1
            Kontraadmirál Riccardo MARCHIÓ sa týmto vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) od 7. júla 2022.
         
         
            Článok 2
            Rozhodnutie (SZBP) 2022/217 sa týmto zrušuje.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 7. júla 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 301, 12.11.2008, s. 33.
         
            (2)  Rozhodnutie Politického a bezpečnostného výboru (SZBP) 2022/217 z 15. februára 2022 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2022/41 (ATALANTA/3/2022) (Ú. v. EÚ L 37, 18.2.2022, s. 39).